
Već duže vrijeme pokušavam se oženiti, ali bezuspješno. Uvijek se pojavi nekakva odbojnost, kod mene ili kod druge strane. Na kraju sam ustanovio da je u pitanju ***[sihr](https://pitajucene.com/search/sihr/questions/ "Pretraži pitanja o sihru")***. Učena mi je ***[rukja](https://pitajucene.com/search/rukja/questions/ "Pretraži pitanja o rukji")***, imao sam terapije itd., a uspjeh je bio djelimičan. Da li ću imati nagradu na onome svijetu ako se ne oženim a ostanem čedan?


* 
* 
* 
* 
* 
* 
* 

 

Sihr i ženidba
==============

 

***[Brak](https://pitajucene.com/search/Brak/questions/ "Pretraži pitanja o braku")*** je Poslanikov, sallallahu alejhi ve sellem, sunnet, a neki ga učenjaci smatraju čak obavezom. Neki su ***[ashabi](https://pitajucene.com/search/ashab/questions/ "Pretraži pitanja o ashabima")*** izjavili da se neće ženiti, pa ih je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, ukorio: “Ko zapostavi moj sunnet, ne pripada mi!” Mislim da se trebaš hitno oženiti dobrom muslimankom i tako upotpuniti svoj ***[iman](https://pitajucene.com/search/iman/questions/ "Pretraži pitanja o Imanu")***. Lakše ćeš se nositi sa šejtanom i njegovom vojskom koja uznemirava Allahove štićenike na Zemlji.


Ibn Mes’ud je govorio: “Kada bi moja supruga preselila poslije ikindija-namaza nastojao bih se oženiti do noći, jer bih se bojao da ne preselim te noći pa da sretnem Allaha neoženjen.” Po drugoj verziji, govorio je: “Kada bih bio neoženjen i znao da ću uskoro umrijeti, oženio bih se makar ne imao mogućnosti, bojeći se smutnje.” Po predanju, Muaz b. Džebel tražio je na smrtnoj postelji: “Oženite me! Ne želim sresti Allaha neoženjen.”


Zbog sihra ne brini. Mnogi su muslimani pod njegovim utjecajem pa žive i obožavaju Allaha, bore se protiv šejtana i njegovih pristalica. Molim Allaha da ti pomogne i opskrbi te čednom i pobožnom ženom!


Na pitanje odgovorio: dr. Safet Kuduzovic – Iz knjige “Fetve – pravne decizije (pitanja i odgovori)”  

Preuzeto sa stranice <http://www.n-um.com>


